kardosdrur/scandi-wiki huggingface dataset:
Aleksandr Almetov

Aleksandr Davletovitsj Almetov () var ein sovjet-russisk ishockeyspelar som vart olympisk meister 1964 og verdsmeister 1963, 1965, 1966 og 1967. 

Almetov var senterløpar og skåra 75 mål på sine 107 landskampar for Sovjetunionen i perioden 1960-67. Han fekk bronsemedalje i Vinter-OL 1960 og Ishockey-VM 1961. I 1962 boikotta Sovjetunionen i verdsmeisterskapen, deretter vann Almetov og det sovjetiske landslaget Ishockey-VM 1963, Vinter-OL 1964 og verdsmeistereskapen i 1965, såvel som i 1966 og 1967.

Almetov spelte på CSKA Moskva i tida frå 1958 til 1967. Sju av desse ni sesongane vart han sovjetisk seriemeister.

Kjelder

Denne artikkelen bygger på «Alexander Almetov» frå ,  den 30. mars 2021.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Olympiske bronsemedaljevinnarar for Sovjetunionen
Medaljevinnarar under vinter-OL 1960
Sovjetiske deltakarar under vinter-OL 1960
Ishockeyspelarar under vinter-OL 1960
Medaljevinnarar under vinter-OL 1964
Sovjetiske deltakarar under vinter-OL 1964
Ishockeyspelarar under vinter-OL 1964
Handball-NM 1995/96 for kvinner

Noregsmeisterskapen i handball 1995/96 for kvinner vart vunne av Larvik Håndballklubb gjennom finalesiger 24 – 19 over Gjerpen Idrettsforening.

Semifinalane
Toten HK – Gjerpen IF 18 – 23
Larvik HK – Sjetne IL 21 – 14

Finalen
Finalen vart avvikla i Oslo Spektrum laurdag 24. februar 1996 framfor 4 349 tilskodarar. Larvik var det førande laget og leia 12-10 ved pause. Litt ut andre omgang prikka Larvik-skyttarane inn seks mål utan Gjerpen kvitterte. Midtveges i omgangen stod det då 20-12 til Larvik, som sidan styrte kampen inn til seksmålssiger.

Larvik HK sine målskårarar var Cathrine Svendsen (10), Lina Olsson (7), Heidi Flaatnes (3), Kristine Moldestad og Vibeke Nesse (2, begge). Lise Kristiansen var målvakt. Korkje Monica Vik Hansen eller Tonje Larsen kom på skåringslista.

Gjerpen IF sine mål kom frå Anne Brit Skarstein (6), Camilla Thorsen (5), Ann Iren Haugen (3), Siri Eftedal (2), Helene Stamnes (2) og Cecilie Thorsteinsen (1).

Gjerpen vart tildelt 6 og Larvik 4 tominutts-utvisingar av dommarane Ole Jørstad og Rune Forbord.

Kjelder
Østlandsposten 26. februar 1996

1996
Idrettstilskipingar i Oslo
Noregsmeisterskap i 1996
Handball i 1996
Kjønnskromosom

Kjønnskromosom er kromosom som kan bestemma kva kjønn eit individ har. 

Hoer hjå pattedyr og krypdyr har vanlegvis to kjønnskromosom av same type, XX, medan hannar har to ulike kjønnskromosom, XY. 

Hos fuglar og amfibium er tilhøvet omvendt, der har hannane to like kromosom, XX og hoene XY. For å hindra omgrepsforvirring brukar ein vanlegvis å omtala kromosom hjå desse dyra som ZZ hjå hannar og ZW hjå hoer. Kjønnet med to ulike kjønnskromosom kallar ein heterogametisk.

Hjå visse typar insekt, som grashopper og kakkerlakkar, finst det berre ein type kjønnskromosom. Der blir kjønnet bestemt ut frå om individet har eit eller to eksemplar av desse kromosoma. XX gjev ei ho og berre X, òg kalla X0, gjev ein hann.

Dei fleste artar av bier og maur har ingen kjønnskromosom. Det som avgjer kjønnet er i staden om egget er befrukta eller ikkje. Eit befrukta egg gjev opphav til eit diploid individ med 32 kromosom, som blir ei ho. Eit ubefrukta egg dannar i staden eit haploid individ med 16 kromosom, som blir ein hann. 

Kloakkdyr, som nebbdyret, har eit meir komplisert system når det gjeld kjønnskromosom. Hjå desse er det fleire kromosompar som er med i kjønnsbestemminga. Hjå nebbdyret er det 5 slike kromosompar, som gjev 5 Y-kromosom og 5 X-kromosom, og desse 5 ulike kromosoma blir arva som ei eining frå faren.

Lemen har eit WXY-system. W-kromosomet er eit omforma X-kromosom, som gjer at individet blir til ei hoe, sjølv når Y-kromosomet er til stade.

Nokre kjønna organismar har ikkje kjønnskromosom. Der blir kjønnet bestemt på ein annan måte, til dømes ved hjelp av temperatur eller andre miljøfaktorar.

Utvikling
Det er blitt danna kjønnskromosom ved fleire tilfelle i løpet av evolusjonen til ulike artar. Slike kromosom utviklar seg frå vanlege kromosom, autosom. Eit av kromosoma i eit par kan få eit eller fleire gen som avgjer kjønn, og fleire mutasjonar knytte til kjønnsgena som er til fordel for dette eine kjønnet. Dei to ulike kromosoma vil etterkvart slutta å utveksla informasjon med kvarandre gjennom overkryssing. Det kjønnsbestemmande kromosomet vil dermed mista fleire gen og bli mindre enn det andre kromosomet i paret.

Sjå òg 
 X-kromosom
 Y-kromosom
 Kjønnskromosomfeil
 Interseksualitet
 Autosom

Kjelder

Delar av denne artikkelen bygger på «Kjønnskromosom» frå ,  den 31. mars 2021.  
Delar av denne artikkelen bygger på «Hona» frå ,  den 30. mars 2021.  

Genetikk
Kjønn
Eduard Ivanov

Eduard Georgijevitsj Ivanov () var ein sovjet-russisk ishockeyspelar frå Moskva som vart olympisk meister 1964 og verdsmeister 1963, 1965, 1966 og 1967 for Sovjetunionen.

Ivanov var forsvarar. I tida 1959-67 spelte han 79 landskampar og skåra 16 mål for Sovjetunionen. Han deltok i Ishockey-VM 1963, Vinter-OL 1964 og verdsmeisterskapen i 1965, såvel som i 1966 og 1967. Frå alle desse meisterskaps-turneringane reiste han heim med gullmedalje.
 
På klubbnivå gjorde Ivanov teneste 1955-57 i Kimik Voskresensk, 1957-62 i Krylja Sovetov frå Moskva, deretter topplaget CSKA Moskva i tida frå 1962 til 1967. Dei fem siste sesongane med CSKA vart han sovjetisk seriemeister. Han avslutta sine år som aktiv med tre års spel for Spartak Kalinin.

Kjelder

Denne artikkelen bygger på «Eduard Georgijewitsch Iwanow» frå ,  den 31. mars 2021.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1964
Sovjetiske deltakarar under vinter-OL 1964
Ishockeyspelarar under vinter-OL 1964
Folk frå Moskva
Henrik Barruk

Lars Henrik Andreas Barruk ( i Västerås) er ein umesamisk språkkonsulent og lærar, som er kjent for arbeidet sitt med umesamisk språkrevitalisering og dokumentasjon.

Barruk er ein av få umesamiske talarar, og han har halde kurs i umesamisk ved Umeå universitet. Han var òg med i ei arbeidsgruppe oppnemnd av Samiskt parlamentariskt råd og utvikla ein umesamisk ortografi saman med språkvitarane Ole Henrik Magga, Pekka Sammallahti og Olavi Korhonen. Barruk har òg saman med eldre umesamiske talarar arbeidd med ein umesamisk ordbok beståande av 4 300 ord. I 2008 vart han tildelt Umeå sameforening sin heiderspris og språkprisen Gollegiella for arbeidet sitt,  og i 2018 vart han òg tildelt minoritetsspråkprisen til det svenske språkrådet for innsatsen sin.  Barruk er far til musikaren Katarina Barruk som skriv musikk på umesamisk og arbeider som lærar på umesamiske språkbad.

Kjelder

Denne artikkelen bygger på «Henrik Barruk» frå ,  den 31. mars 2021.  

Svenske pedagogar
Umesamisk språk
Handball-NM 1997/98 for kvinner

Noregsmeisterskapen i handball 1997/98 for kvinner vart vunne av Larvik Håndballklubb gjennom finalesiger 24 – 19 over Byåsen Idrettslag.

Semifinalane
Byåsen IL – Nordstrand IF 34-23 og 20-27 = 54 – 50 
Larvik HK – Stabæk IF 33-24 og 33-26 = 66 – 50

Finalen
Finalen vart avvikla i Oslo Spektrum laurdag 7. februar 1998 framfor 5 402 tilskodarar. Etter fyrste omgang leia Larvik 6-5. I den andre omgangen snudde Byåsen til leiing 12-9, før kampen vart avgjort med Larvik-mål utan Byåsen makta kvittere før Trondheims-laget reduserte til 13-14, noko som vart sluttresultatet. 

Larvik HK suverene einar i finalen var Tonje Larsen, ho skåra alle Larvik-måla i fyrste omgang og stoppa ikkje før ho stod med 10 nettkjenningar. Elles skåra Monica Vik Hansen 2 gongar medan Annette Tveter og Heidi Flaatnes skåra kvar sitt mål. Målvakta Lene Rantala stod ein god kamp. Birgitte Sættem og lagkaptein Kristine Moldestad markerte seg i forsvarsspelet. 

Byåsen IL sin sentrale spelar var Trine Haltvik med 9 skåringar. Elles noterte Suzana Zulijani, Kari Knudsen, Maren Villabø og Camilla Solberg seg for ei skåring kvar. Også målvakt Annette Skotvoll, Mia Hermansson Högdahl og Ann Cathrin Eriksen var med i Byåsen-laget.

Begge mannskapa pådrog seg 5 tominutts-utvisingar. Rune Forbord frå SK Rapp og Ole Jørstad frå Levanger HK dømde kampen.

Kjelder
Østlandsposten 9. februar 1998

1998
Idrettstilskipingar i Oslo
Noregsmeisterskap i 1998
Handball i 1998
Lene Rantala

Lene Rantala () er ein dansk tidlegare handballspelar. Ho vann i perioden 1994-2002 tre EM-gull, to OL-gull og eitt VM-gull med Danmarks landslag. Rantala var målvakt og deltok i 230 landskampar i tida 1991-2007. Frå 1997 til 2014 spelte ho for det suverene topplaget i norsk kvinnehandball, Larvik HK. Med Larvik-laget vann ho 14 norske seriepokalar og 10 NM-gull, dessutan var ho med på to sigrar i Cupvinnarcupen og ein triumf i Meisterligaen.

Klubbspel
Rantala stod i mål for Fredriksberg IF frå 1990 til -93. Etter ein sesong i Brabrand IF flytta ho i 1994 til Noreg for å spele for Toten HK. Deretter var ho Junkeren-spelar i 1996/97-sesongen. Då Bodø-laget rykka ned frå toppserien skreiv ho kontrakt med Larvik HK, ein klubb som var i ferd med å ta over hegemoniet i norsk handball. Frå ho fekk tildelt sin fyrste kongepokal i februar 1998 sanka ho ytterlegare ni kongepokalar før ho la opp i 2014/15. I perioden 2000-14 vann Larvik og Rantala samtlege norske serimeisterskap, med unnatak for 2004. Våren 2005 vann Larvik også Cupvinnarcupen, ein prestasjon Rantala og Larvik-kvinnene gjentok i 2008. Høgdepunktet som Larvik-spelar opplevde ho då laget gjekk heilt til topps i Meisterligaen 2011.

Landslagsspel
Med Danmark vann Rantala VM-sølv i 1993, EM-gull 1994 og VM-bronse 1995, utan å han ein framståande plass i mannskapet. År 1996  var ho med på den historiske dobelltriumfen; fyrst OL-gull i Atlanta og sidan EM-gull. Året etter tok Danmark endå eit meisterskapsgull under Handball-VM, før Noreg vart for sterke i EM-finalen 1998. Rantala fekk eit nytt OL-gull i Sydney i 2000 og ho vart europameister for tredje gong då Danmark på heimebane slo Noreg i finalen i desember 2002. På landslaget vart Rantala mykje nytta som andremålvakt, fyrst for Susanne Munk Lauritsen og til sist Karin Mortensen.

Kjelder

Denne artikkelen bygger på «Lene Rantala» frå ,  den 1. april 2021.  
 

Danske handballspelarar
Olympiske medaljevinnarar i handball
Olympiske meistrar for Danmark
Europameistrar i handball
Verdsmeistrar i handball
Spelarar i Handball-VM 1993 for kvinner
Medaljevinnarar under sommar-OL 1996
Danske deltakarar under sommar-OL 1996
Handballspelarar under sommar-OL 1996
Medaljevinnarar under sommar-OL 2000
Danske deltakarar under sommar-OL 2000
Handballspelarar under sommar-OL 2000
Folk frå København
Soga om Ramnkjell Frøysgode

Soga om Ramnkjell Frøysgode  (Norrønt Hrafnkels saga Freysgoða, eller Hrafnkatla) er ei stutt islendingesoge, nedskreven på slutten av 1200-talet. Soga går føre seg på nord-aust-Island, tidleg på 900-talet, ikkje så lengje etter landnåmstida. Med unnatak av Njålssoga er Ramnkjellsoga rekna som den beste islendingesoga, sett frå ein litterær ståstad.

Handling
Soga handlar om høvdingen Ramnkjell, som har lova å skjema hesten Frøyfakse som er vigt til Frøy. Han har forbode drengane sine å ri på Frøyfakse, og då ein av drengane hans, Einar, likevel gjer det ser han seg nøydd til å drepa Einar, som er son til ein av naboane hans, Såm. For dette vert han dømd fredlaus på tinget. Men på grunn av at han er hovding og har stor makt bryr han seg ikkje om dette og fer heim til garden sin. Ei tid etter dette får Såm hjelp av frendane sine til å fanga Ramnkjell medan han ligg og søv. Frendane til Såm rår han til å drepa Ramnkjell medan han har høve til det. Såm gjev likevel Ramnkjell grid, men tek over garden og høvdingmakta hans. 
Dette føre til at Ramnkjell seinare kan ta hemn, slik at Såm mister makt og ære. Ramnkjell fangar Såm på garden hans medan han søv, og seier til han :
«No, Såm, er du komen i ei stode som du snautt hadde venta deg for tid sidan, at eg no har makt over livet ditt. Men eg skal ikkje vera mindre til mann mot deg enn du var mot meg. Eg skal by deg to vilkår: anten å bli drepen, eller òg at eg åleine skal rå og døma mellom oss»
 
Såm vel livet og han gjer ikkje opprør mot Ramnkjell etter dette.

Kjelder

Bakgrunnsstoff

Islendingesoger
Handball under Sommar-OL 2020 – Kvinner

Handball under Sommar-OL i 2020 for kvinner vart avvikla frå 25. juli til 8. august 2021 i Yoyogi-idrettshallen i Tokyo. Tolv land deltok i turneringa. Laga var delt inn i to grupper med seks lag i kvar, der alle laga der spelte kamp mot einannan. Dei fire beste laga frå kvar gruppe avanserte til kvartfinale. Dei tapande semifinalistane spelte bronsefinale, vinnarane spelte finale.

Finalen
Frankrike sigra i finalen med 30 mål mot Russland sine 25. Pauletta Foppa og Allison Pineau var toppskårarar i det franske mannskapet, begge stod for 7 nettkjenningar, vidare skåra Chloé Valentini 4 mål, Pauline Coatanea 3, Méline Nocandy, Océane Sercien-Ugolin, Laura Flippes, Grâce Zaadi, alle 2 mål, og  Estelle Nze Minko 1. Cléopatre Darleux og Amandine Leynaud var målvakter.

Polina Vedjokhina, Russlands toppskårar, stod for 7 mål.

Bronsefinalen
I kampen om bronseplassen tok Noreg kommandoen frå start. Ved pause leia laget 19–7 over Sverige, til slutt stod det 36–19 på resultattavla. Noregs mål kom frå Kari Brattset Dale og Nora Mørk, 8 begge, Camilla Herrem, Veronica Kristiansen, Stine Oftedal og Stine Skogrand, 3 alle, Marit Frafjord, Henny Reistad og Kristine Breistøl 2, Marit Røsberg Jacobsen og målvakt Silje Solberg 1. Også Sanna Solberg Isaksen, Marta Tomac og Katrine Lunde tok del.

Innleiande runde 
Alle klokkeslett er oppgjevne etter lokaltid (UTC+09.00).

Gruppe A

Gruppe B

Sluttspelet

Kvartfinalar

Semifinalar

Bronsefinale

Finale

Sjå òg 
 Handball under Sommar-OL 2020 – Menn

Referansar 

2020
Handball i 2021
Øvingar under sommar-OL 2020
Handball under Sommar-OL 2020 – Menn

Handball under Sommar-OL 2020 for menn vil finne stad frå 24. juli til 7. august 2021 i Yoyogi National Gymnasium i Tokyo. Tolv nasjonar deltek i turneringa. Laga vart delt inn i to gruppar med seks lag, der dei spelar kampar mot kvarandre. Dei fire beste laga frå kvar gruppe avanserer til kvartfinalen. Dei tapande semifinalistene spelar bronsefinale, medan vinnarane spelar finale.

Arena

Innleiande runde 
Alle klokkeslett er oppgjevne etter lokaltid (UTC+09.00).

Gruppe A

Gruppe B

Sluttspelet

Kvartfinalar

Semifinalar

Bronsefinale

Finale

Sjå òg 
 Handball under Sommar-OL 2020 – Kvinner

Referansar 

2020
Handball i 2021
Øvingar under sommar-OL 2020
Handball-NM 2001/02 for kvinner

Noregsmeisterskapen i handball 2001/02 for kvinner vart vunne av Nordstrand Idrettsforening etter finalesiger 21 – 18 over Tertnes Idrettslag.

Semifinalane
Nordstrand IF – Larvik HK 31 – 28 
Tertnes IL – Bækkelaget SK 27 – 25

Finalen
Finalen vart avvikla i Oslo Spektrum laurdag 9. mars 2002 framfor 4 243 tilskodarar. Etter ei nervøs og målfattig opning på kampen viste Nordstrand seg som det beste laget og leia 10-6 ved pause. I den andre omgangen auka oslolaget til 17-10 og kontrollerte sidan inn til tremålssiger.

Nordstrand sine mål kom frå Unni Hinkel (7), Monica Sandve (5), Else Marthe Sørlie og Erika Polozova (3, begge), Anette Hovind Johansen, Cecilie Thorsteinsen, Hæge Fagerhus (1, alle). Jeanette Nilsen stod ein god kamp i mål.

Tertnes-måla skåra Sølvi Hylleseth (7), Marianne Rokne (4), Mette Ommundsen (2), Karoline Dyrhol (2) og med 1 mål kvar; Hege Vikebø, Anne Jorunn Kristensen og Anne Petersen. Målvakta Cecilie Leganger var lagets desidert beste spelar.

Dommarane Kenneth Hansen og Terje Eriksen straffa Nordstrand med fire 2-minuttutvisingar og Tertnes med to.

Kjelder
Bergensavisen 10. mars 2002
Dagsavisen 10. mars 2002

2002
Idrettstilskipingar i Oslo
Noregsmeisterskap i 2002
Handball i 2002
Handball under Sommar-OL 2016 – Menn

Handball under Sommar-OL 2016 for herrar fann stad frå 6. til 20. august 2016 på Olympic Training Center i Rio de Janeiro. Tolv nasjonar deltok i turneringa. Laga vart delt inn i to grupper med seks lag, der dei spelte kampar mot kvarandre. Dei fire beste lagene frå kvar gruppe avanserte til kvartfinalen. Dei tapande semifinalistane spelte bronsefinale, medan vinnarane spelte finale. Danmark vann gull etter at dei slo Frankrike i finalen. Tyskland vann bronsefinalen over Polen.

Innleiande runde

Gruppe A

Gruppe B

Sluttspelet

Kvartfinalar

Semifinalar

Bronsefinale

Finale

Sjå òg 
 Handball under Sommar-OL 2016 – Kvinner

Bakgrunnsstoff 
Offisiell resultatside 

2016 
Øvingar under sommar-OL 2016
Handball i 2016
Abbasabad fylke

Abbasabad fylke (persisk شهرستان عباس‌آباد) er eit fylke ved Kaspihavet i Mazandaran nord i Iran.

Fylket vart fråskild fråTonekabon fylke og skipa i 2009.

Det administrative senteret i fylket er Abbasabad. I folketeljinga i 2006 var innbyggjartalet i fylket 45 589.

Fylket er delt inn i dei to distrikta Kelarabad-distriktet og Salman Shahr-distriktet. Fylket har dei tre byane Abbasabad, Kelarabad og Salman Shahr.

Kjelder

Denne artikkelen bygger på «Abbasabad County» frå ,  den 2. april 2021.  

Fylke i Mazandaran
2009 i Iran
Skipingar i 2009
Handball under Sommar-OL 2012 – Menn

Handball under Sommar-OL 2012 for herrar fann stad frå 29. juli til 12. august 2012. Kampane i den innleiende runda vart spelt i Copper Box, medan kampane i sluttspelet vart spelt i Basketball Arena i London. Tolv nasjonar deltok i turneringa. Laga vart delt inn i to grupper med seks lag, der dei spelte kampar mot kvarandre. Dei fire beste lagene frå kvar gruppe avanserte til kvartfinalen. Dei tapande semifinalistane spelte bronsefinale, medan vinnarane spelte finale. Frankrike vann gull etter at dei slo Sverige i finalen. Kroatia vann bronsefinalen over Ungarn.

Innleiande runde

Gruppe A

Gruppe B

Sluttspelet

Kvartfinalar

Semifinalar

Bronsefinale

Finale

Sjå òg 
 Handball under Sommar-OL 2012 – Kvinner

Referansar 

Øvingar under sommar-OL 2012
2012
Handball i 2012
Handball under Sommar-OL 2008/Kvinner

Handball under Sommar-OL 2008 for kvinner fann stad frå 9. til 23. august 2008. Kampane vart spelt i to innandørshallar i Beijing. Tolv landslag deltok i turneringa. Laga var delt inn i to grupper med seks lag i kvar, der alle spelte kamp mot einannan. Dei fire beste laga frå kvar gruppe avanserte til kvartfinale. Vinnarane av semifinalane møttest til finale, medan taparane gjorde opp om bronseplassen. Noreg vann gull etter at dei slo Russland i finalen. Sør-Korea vann bronsefinalen over Ungarn.

Innleiande runde

Gruppe A

Gruppe B

Sluttspelet

Kvartfinaler

Plasseringskampar (5.- til 8.-plass) 

Kamp om 7.-plass

Kamp om 5.-plass

Semifinalar

Bronsefinale

Finale

Sjå òg 
 Handball under Sommar-OL 2008 – Menn

Bakgrunnsstoff 
Beijing 2008 Olympic Games (arkivert nettstad)
International Handball Federation
European Handball Federation
Team Handball News 2008 Women's Olympic Qualification (arkivert nettstad)
Øvingar under sommar-OL 2008
2008
Handball i 2008
Handball-NM 1999/2000 for kvinner

Noregsmeisterskapen i handball 1999/2000 for kvinner vart vunne av Larvik Håndballklubb etter finalesiger 29 – 24 over Nordstrand Idrettsforening frå Oslo.

Semifinalane
Selbu IL – Nordstrand IF 19 - 22
Tertnes IL – Larvik HK 23 – 26 etter ekstraomgangar

Finalen
Finalen vart avvikla i Oslo Spektrum laurdag 4. mars 2000 framfor 6 817 tilskodarar. Larvik tok kommandoen i fyrste omgang og leia 15-11 ved pause. Sigeren var aldri truga i den andre omgangen og ved sluttsignalet hadde Larvik fem fleire mål enn Nordstrand. 

Larvik sin fremste målskårar var Lina Olsson Rosenberg med 7 nettkjenningar. Merete Møller skåra 6 mål, medan trioen Cathrine Haakestad, Kristine Duvholt og Heidi Flaatnes alle fann vegen til nettmauskane 4 gongar. Tonje Larsen og Birgitte Sættem skåra kvar sine 2 mål. Terese Pedersen og Lene Rantala var målvakter. Korkje Line Eftang, Annette Tveter eller Kari Mette Johansen kom på skåringslista.

Nordstrand-måla kom frå Else Marthe Sørlie (6), Susann Goksør Bjerkrheim (4), Monica Sandve (3), Kari Anne Eid (3), Randi Gustad (3), Siri Humborstad (3) og Elise Alsand (2). Målvakta Jeanette Nilsen og Unni Hinkel kom ikkje på skåringslista.

Dommarane Andre Hansen og Øistein Pettersen straffa Larvik med tre 2-minuttutvisingar og Nordstrand med to.

Kjelder
Telemarksavisa 6. mars 2000

2000
Idrettstilskipingar i Oslo
Noregsmeisterskap i 2000
Handball i 2000
Aleksandr Jakusjev

Aleksandr Sergejevitsj Jakusjev () er ein russisk tidlegare ishockeyspelar frå Balasjikha i Moskva oblast. I tida 1969-83 vann han sju VM-gull og to OL-gull for Sovjetunionen.

Jakusjev vart verdsmeister fyrste gongen i 1967, 12 år seinare var han med om å vinne sin sjuande VM-tittel. Både frå Vinter-OL 1972 og Vinter-OL 1976 reiste han heim som olympisk meister. I tillegg vann han to VM-sølv og ei VM-bronse. 

Venstrevengen Jakusjev spelte på Spartak Moskva frå 1964 til 1980 og danna over mange sesongar ei frykta fyrsterekke i lag med Vladimir Sjadrin og Aleksandr Martinjuk. Han vart sovjetisk seriemeister 1967, 1969 og 1976 og cupmeister i 1970 og 1971. Frå 1980 til han la opp som aktiv i 1983 gjorde han teneste i austerrikske Kapfenberg.

Kjelder

Denne artikkelen bygger på «Alexander Sergejewitsch Jakuschew» frå ,  den 3. april 2021.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Medaljevinnarar under vinter-OL 1972
Sovjetiske deltakarar under vinter-OL 1972
Ishockeyspelarar under vinter-OL 1972
Medaljevinnarar under vinter-OL 1976
Sovjetiske deltakarar under vinter-OL 1976
Ishockeyspelarar under vinter-OL 1976
Handball-NM 2002/03 for kvinner

Noregsmeisterskapen i handball 2002/03 for kvinner vart vunnen av Larvik Håndballklubb etter finalesiger 29 – 15 over Nordstrand Idrettsforening frå Oslo.

Semifinalane
Nordstrand IF – IL Bjørnar 30 – 18
Larvik HK – Byåsen IL 39 – 21

Finalen
Finalen vart avvikla i Oslo Spektrum laurdag 29. mars 2003 framfor 5 389 tilskodarar. Larvik tok styringa frå start og leia heile 18–9  ved pause. Sigeren var aldri truga i den andre omgangen og ved sluttsignalet stod det 29 mål mot 15 på resultat-tavla.

Larviks fremste målskyttar var Katja Nyberg med 5 nettkjenningar. Kari Mette Johansen og  Heidi Flaatnes skåra begge kvar sine 4 mål, medan Tine Kristiansen, Lina Olsson Rosenberg og Birgitte Sættem alle fann vegen til nettmauskane 3 gongar. Tonje Larsen, Sara Breistøl, Monica Meland skåra alle 2 mål og Inger Sofie Heieraas eitt einaste. Målvakter var Mimi Kopperud Slevigen og Lene Rantala.

Unni Hinkel vart toppskårar for Nordstrand med 5 mål. Monica Sandve, Randi Gustad og Beate Aarstad skåra alle saman 2 mål, medan Anette Hovind Johansen, Erika Polozova, Kine Kristiansen og Cecilie Thorsteinsen kom på skåringslista ein gong kvar.

Dommarane Kenneth Abrahamsen og Arne M. Kristiansen straffa Nordstrand med fire 2-minuttutvisingar og Larvik med to.

Kjelder
Tønsbergs Blad 31. mars 2003

2003
Idrettstilskipingar i Oslo
Noregsmeisterskap i 2003
Handball i 2003
Handball-NM 2005/Menn

Noregsmeisterskapen i handball 2005 for menn vart vunne av Sandefjord Turn- & Idrettsforening etter finalesiger 30 – 20 over Haslum Håndballklubb frå Bærum kommune.

Finalen vart avvikla i Oslo Spektrum 30. desember 2005 framfor 5 336 tilskodarar. Sandefjord leia 15–9 ved pause.

På Sandefjord sitt vinnarlag deltok målvaktene Sindre Walstad og Stig Søberg Johansen, og målskårarane Geir Jomaas (8), Kristoffer Moen (7), Eivind Ellingsen (4), Andreas Kjølner Hansen (3), Preben Vildalen (3), Even Sandnes (2), Knut Martin Johnsen (1), Bård Egil Tobiassen (1), Jan Kirkegaard (1).

Gunnar Fosseng stod i mål for Haslum, måla til Bærums-laget kom frå Morgan Lunde (5), 
Erlend Mamelund (5), Lasse Lie (3), Håvard Mamelund (3), Steven Larsson (2), Marius Riise (1) og Ken Marius Krabbe (1).

Terje Eriksen frå IK Start og Kenneth Hansen frå Gimletroll dømde kampen. Dei tildelte vinnarlaget seks 2-minuttsutvisingar og Haslum to.

Kjelder
Drammens Tidende 31. desember 2005

2005
Idrettstilskipingar i Oslo
Handball i 2005
Noregsmeisterskap i 2005